Lav et referat af nedenstående tekst:

Tekst:
Nordjyllands Beredskab kørte onsdag eftermiddag til en lejlighedsbrand på Hyttel Sørensens Vej i Vodskov. - Der er ingen synlige flammer, men en del røg, skriver Nordjyllands Beredskab på det sociale medie X. Derfor blev der sendt røgdykkere ind i lejligheden. Branden opstod ved komfuret i boligen hos en ældre borger. Først lød meldingen på, at det var en mobiltelefon efterladt på komfuret, der var skyld i branden. Det viste sig dog, at der var efterladt flere ting på komfuret, som på en eller anden måde er blevet tændt, oplyser indsatsleder Henrik Christensen. - Brande forårsaget af ting på komfuret er noget af det, vi ser engang imellem, siger indsatslederen, der også kommer med en opfordring: - Komfuret er til at lave mad på. Henrik Chrsitensen fortæller, at der er styr på branden. Beredskabet har færdiggjort deres arbejde, og skadesservice har taget over for at rydde op i lejligheden. Branden har lavet skader på komfuret og skabene over og omkring emhætten, mens nogle fugle, som var i lejligheden, har det godt og er flyttet udenfor.

Referat:
Brande forårsaget af rod på komfuret er ikke så usædvanlige, oplyser Nordjyllands Beredskab.